yakhyo/uz-wiki huggingface dataset:
Gianluca Gaudino

Gianluca Gaudino (; 1996-yil 11-noyabrda tugʻilgan) — nemis professional futbolchisi, Shveysariyaning Lozanna-Sport klubida yarim himoyachi sifatida oʻynaydi.

Klublardagi faoliyati

Bayern 
Gaudino, „Bayern“ akademiyasining yosh mahsuli. 2014—2015-yilgi mavsumda asosiy jamoaga oʻtdi. 2014-yilning 13-avgustida Germaniya Superkubogida asosiy tarkibdagi debyutini oʻtkazdi va toʻliq 90 daqiqa oʻynadi. „Bayern “ Dortmundning „Borussia“siga 2 – 0 hisobida magʻlub boʻldi. 2014—2015-yilgi Bundesliga mavsumining birinchi davrasida VfL Wolfsburgga qarshi oʻyinda debyut qildi. Uchrashuvda „Bayern“ 2:1 hisobida gʻalaba qozondi va Gaudino klub tarixidagi toʻrtinchi eng yosh debyutantga aylandi. Gaudino Chempionlar Ligasidagi debyutini 2014-yilning 10-dekabrida Moskvaning CSKA jamoasiga qarshi oʻyinda oʻtkazdi. Jamoa uyida 3:0 hisobida gʻalaba qozondi. 2015—2016-yilgi mavsumda oʻrinbosarlar jamoasida oʻynadi va 19 ta oʻyinda maydonga tushdi.

St. Gallen (ijaraga) 
Gaudino 2016-yilning 9-yanvarida 2016—2017-yilgi mavsum oxirigacha „St. Gallen“ klubiga ijaraga berildi.

Chievo 
2017-yil iyun oyida Gaudino A Seriyaning „Chievo Verona“ jamoasiga qoʻshildi. 2018-yilning avgustida Gaudino va klub shartnomani oʻzaro bekor qilishga kelishib oldilar.

Young Boys 
2019-yil 8-yanvarda Gaudino Shveysariyaning „Yung Boys“ klubiga qoʻshildi. „Young Boys“ bilan 12-aprel kuni chempionlikni qoʻlga kiritdi. Shveysariya Superligasining 2019—202-yilgi mavsumida Gaudino „Young Boys“da jami 34 ta oʻyin oʻtkazib, 5 ta gol urdi. Shveysariya ligasi va Shveysariya kubogida gʻoliblikni qoʻlga kiritish yoʻlidagi asosiy oʻyinchiga boʻldi.

Lausanna-Sport 
Gaudino 2022-yil 29-iyun kuni Shveysariya Challenge Ligasi „Lausanne-Sport“ klubiga qoʻshildi.

Shaxsiy hayoti 
Gaudino Gessenning Hanau shahrida tugʻilgan. Otasi Germaniya terma jamoasining sobiq yarim himoyachisi Mauritsio Gaudino. Italiyalik bobosi va buvisi tufayli u Germaniya hamda Italiya terma jamoasida oʻynash huquqiga ega.

Faoliyat statistikasi

Yutuqlari 
Bayern

 Bundesliga: 2014—2015
 DFL-Superkubogi: ikkinchi oʻrin 2014-yil

Young Boys

 Shveysariya Superligasi: 2018—2019, 2019—2020
 Shveysariya kubogi: 2019—2020

Manbalar 

Italiyadagi muhojir futbolchilar
Serie A futbolchilari
Germaniyalik futbolchilar
Futbol yarim himoyachilari
Yashayotgan insonlar
1996-yilda tugʻilganlar
Erkak futbolchilar
Johannes Geis

Johannes Geis (; 1993-yil 17-avgustda tugʻilgan) — germaniyalik professional futbolchi, yarim himoyachi sifatida 1.Nürnberg klubida oʻynaydi.

Klublardagi faoliyati

Ilk faoliyati 
Geis 2013-yil 11-avgustda 1. Mainz 05 jamoasida VfB Stuttgartga qarshi oʻyinda debyut qildi. Jamoa oʻz uyida 3:2 hisobida gʻalaba qozondi. 2013-yil 17-avgustda Niki Zimlingning „Freiburg“ ga qarshi oʻyindagi goliga assistentlik qildi.

Schalke 04 
2015-yilning 23-iyunida Geis Schalke 04 klubiga 4 yillik shartnoma asosida 12 million yevro evaziga qoʻshildi. 8-avgust kuni DFB-Pokalning birinchi turida MSV Duisburgga qarshi oʻyinda (5:0) debyut qildi.

Geis 25-oktyabr kuni Borussia Mönchengladbach klubiga qarshi oʻyinda André Hahnga nisbatan qoʻpol oʻynagani uchun maydondan chetlatildi, natijada Geis 5 oʻyinga diskvalifikatsiya qilindi.

Sevilla 
2017-yil 1-sentyabrda Geis Ispaniyaning „Sevilla“ klubiga bir mavsumlik ijara shartnomasi asosida qoʻshildi, shartnomaga koʻra Sevilla 8 million yevroga sotib olishi mumkin edi.

1. FK Köln 
2019-yil 13-yanvarda Geis 1. Köln bilan mavsum oxirigacha bilan shartnoma imzoladi. Köln rahbariyati keyinchalik unga shartnoma uzaytirishni taklif qilmasligini aytdi va iyul oyidan boshlab erkin agent boʻldi.

Xalqaro faoliyati 
Geis 2013-yilning 13-avgust kuni Frayburg im Breisgauda boʻlib oʻtgan oʻrtoqlik oʻyinida Fransiya U21ga qarshi Germaniya U21 terma jamoasi safida debyut qildi.  

2015-yil Chexiyada boʻlib oʻtgan Yevropa chempionatida 21 yoshgacha boʻlgan terma jamoada 1 ta oʻyinda asosiy tarkibda maydonga tushgan. Pragadagi Eden Arenada Daniyaga qarshi guruhdagi ikkinchi oʻyinning 77-daqiqasida Geis Canning oʻrniga maydonga tushdi, oʻyinda 3:0 hisobida gʻalaba qozonishdi.

Faoliyat statistikasi

Klubda

Terma jamoada

Manbalar 

Ispaniyadagi muhojir futbolchilar
La Liga oʻyinchilari
Futbol yarim himoyachilari
Germaniyalik futbolchilar
Yashayotgan insonlar
1993-yilda tugʻilganlar
Erkak futbolchilar
Cory Gibbs

Cory Gibbs (; 1980-yil 14-yanvarda tugʻilgan) — amerikalik sobiq futbolchi. Germaniya, Gollandiya va Angliya klublarida oʻynagan. Shuningdek, AQSh milliy futbol jamoasida 19 ta oʻyinda, jumladan 2003-yilgi CONCACAF Oltin Kubogida ishtirok etgan.

Faoliyati

Kollej 
Gibbs Florida shtatining Fort Lauderdale shahrida tugʻilgan. Brownda futbol oʻynagan va 1997-yilda asosiy jamoaga qoʻshilgan. Klub bilan uchta Ivy League chempionligini qoʻlga kiritgan

Germaniya 
2001-yilda Gibbs Bundesliganing „St. Pauli“ klubiga qoʻshildi. Oʻsha mavsumda „St. Pauli“ tarkibida 25 oʻyin oʻtkazdi va Bundesligada „1. FC Köln“ darvozasiga gol urgan eng yosh amerikalik boʻldi. Shuningdek, jamoasi bilan klublar oʻrtasidagi jahon chempioni „Bavariya“ ni magʻlub etdi. St. Pauli 2002—2003-yilgi mavsumdan soʻng quyi ligaga tushib ketdi. Shunday boʻlsa-da Gibbs jamoada qoldi, markaziy himoyadan yarim himoyachi ampluasiga oʻtdi.

Yevropa 
2005-yil 20-yanvarda Gollandiyaning „Feyenoord“ klubi Gibbs bilan toʻrt yarim yillik shartnoma imzoladi. Birinchi mavsumda 15 ta oʻyinda maydonga tushib, bitta gol urgan.

Xalqaro 
Gibbsn 2006-yilgi FIFA Jahon chempionati saralash bosqichiga chaqiruv oldi. Gibbs AQShning eng yaxshi markaziy himoyachilaridan biri sifatida oʻz pozitsiyasini mustahkamladi.

Gibbs dastlab Qoʻshma Shtatlarning 2006-yilgi FIFA Jahon chempionati uchun terma jamoasiga kiritildi. 2006-yil 23-mayda Marokash bilan oʻrtoqlik oʻyinida oʻng tizzasidan jarohat oldi va uning oʻrniga Gregg Berhalter maydonga tushdi. Kelasi yil 26-mart kuni AQShning Polshaga qarshi tarkibiga kiritildi.

Shaxsiy hayoti 
Gibbs BBC Radio 1Xtra radiosi boshlovchisi va sobiq Mis-Teeq qoʻshiqchisi Zena McNally bilan 2008-yil 4-iyulda Mayamida turmush qurgan.

Faoliyat statistikasi

Klub

Xalqaro

Manbalar

Havolalar 

 

Amerikalik futbolchilar
Yashayotgan insonlar
1980-yilda tugʻilganlar
Erkak futbolchilar pozitsiyalari boʻyicha
Daniel Ginczek

Daniel Ginczek (; 1991-yil 13-aprelda tugʻilgan) — nemis professional futbolchisi, hujumchi sifatida 2. Bundesliga vakili Fortuna Düsseldorfda oʻynaydi.

Klublardagi faoliyati

Borussia Dortmund 
2007—2008-yilgi mavsumda Genczek Bundesliga vakili Borussia Dortmund U17 klubining eng yaxshi toʻpurari boʻlgan. 25 oʻyinda maydonga tushib, 26 ta gol urdi. U18 terma jamoasida Genczek oltita oʻyinda uchta gol qayd etdi, shuningdek, U-19 terma jamoasida yettita oʻyinda maydonga tushib, bir marta gol urdi.

2008—2009-yilgi mavsumdan boshlab Borussia Dortmund klubining asosiy jamoasida oʻynay boshlagan. Professional futboldagi debyutini 2009-yilning 28-iyulida Eintracht Braunschweig jamoasining zaxira jamoasiga qarshi oʻyinda (0:0) oʻtkazdi.

2010-yilda Genczek Borussiya Dortmund jamoasining asosiy jamoasiga oʻtdi.

VfL Bochumga ijara 
2011-yilning 10-iyunidan 2011—2012-yilgi mavsum oxirigacha ijara asosida „Bochum“da oʻynadi. Birinchi golini 2011-yil 22-iyulda Frankfurtga qarshi oʻyinda (1:0) kiritdi.

FC St. Pauliga ijara 
2012-yilning iyun oyidan 2012—2013-yilgi mavsum oxirigacha ijara asosida „St. Pauli“ klubida oʻynadi. Birinchi golini 2012-yil 18-avgustda DFB-Pokalda Offenburger FVga qarshi oʻyinning 77-daqiqasida urdi. Jamoa 3:0 hisobida gʻalaba qozondi. 31 uchrashuvda 18 ta gol urgan Ginczek, Hamburg jamoasining muhim futbolchisiga aylandi.

1. Nürnberg klubi 
2013-yil 3-iyun kuni Genczek Bundesliga jamoasi 1. Nürnbergga uch yilga oʻtishga rozi boʻldi. Shartnoma toʻlovi esa oshkor etilmagan.

VfB Stuttgart 
2014—2015-yilgi mavsumda VfB Stuttgart klubiga oʻtdi. 2016-yilning may oyida Genczek Stuttgart bilan shartnomasini 2020-yil iyunigacha uzaytirdi.

Fortuna Düsseldorf 
2022-yil 29-yanvarda Genczek Fortuna Düsseldorf bilan 2024-yil 30-iyungacha shartnoma imzoladi.

Shaxsiy hayoti 
Genczekning otasi va buvisi Polshadan.

Faoliyat statistikasi

Manbalar 

Futbol assotsiatsiyasi hujumchilari
Germaniyalik futbolchilar
1991-yilda tugʻilganlar
Yashayotgan insonlar
Erkak futbolchilar
Bjarne Goldbæk

Bjarne Goldbæk (1968-yil 6-oktyabrda tugʻilgan) — daniyalik sobiq professional futbolchi va Eurosportning hozirgi sport eksperti. Hujumkor yarim himoyachi Goldbæk bir qancha xorij klublarida, jumladan Angliyaning „Chelsea“ va „Fulham“ klublarida oʻynagan. 1. FC Kaiserslautern bilan 1990-yilgi Germaniya kubogi turnirida va 1990—1991-yilgi Bundesliga chempionligini yutgan. Daniya terma jamoasi sifatida 28 ta oʻyinda maydonga tushgan va 1998-yilgi FIFA Jahon chempionati va UEFA Yevro-2000 turnirlarida terma jamoasini himoya qilgan

Goldbæk futbol agenti va vaqti-vaqti bilan Bundesliga oʻyinlari paytida Eurosportda futbol sharhlovchisi sifatida ishlaydi.

Klublardagi faoliyati 
Kopengagenda tugʻilgan Goldbæk faoliyatini Daniyaning B 1901 klubida boshlagan, 1987-yilda Daniya 1-divizionining eng yaxshi klubi Næstved IF ga oʻtgan. Oʻsha yilning sentyabr oyida Bundesliganing „Schalke 04“ jamoasiga oʻtdi. 1989-yil dekabr oyida 1. FC Kaiserslauternga oʻtdi. Klub bilan 1990—1991-yilgi mavsumda Germaniya Bundesliga chempionligini qoʻlga kiritdi. Keyinchalik Germaniyaning Tennis Borussia Berlin va 1. FK Köln klublarida oʻynagan. 1996-yilda Daniyaga qaytib, F.C.Copenhagenga qoʻshilgan.

„Copenhagen“da tezda jamoaning asosiy futbolchisiga aylandi. 1998-yilda UEFA Kubok egalari kubogida „Chelsea“ga qarshi oʻtkazilgan ikkita oʻyinda urilgan gol va yaxshi oʻyinlardan soʻng "FK Copenhagen"ning eng yaxshi futbolchisi sovrini bilan taqdirlandi. 1998-yilning noyabrida 330 000 funt sterling evaziga Chelseaga qoʻshildi. 2000-yilning yanvarida Fulham uni 650 000 funt sterling evaziga „Chelsea“dan sotib oldi. Fulhamdagi debyutini 2000-yilning yanvarida oʻtkazdi, jamoa bilan oʻz uyida Grimsby Towndan 1:0 hisobida magʻlub boʻldi. „Fulham“ bosh murabbiyi Jean Tigananing jamoasi kuchaygani sari, Goldbækning ishtiroklari kamayib bordi. 2001—2002-yilgi mavsumda atigi 17 ta oʻyinda maydonga tushdi.

2003-yilda „Fulham“ni tark etib, Regionalliga vakili „Rot-Weiss Essen“ klubiga qoʻshildi. 2004-yilda sardor sifatida jamoasi bilan 2. Bundesligaga koʻtarildi, ammo keyingi yili Rot-Weiss Essen yana Regionalligaga tushib ketganligi sababli, Goldbæk 2005-yil yozida faol faoliyatini yakunladi.

Xalqaro faoliyati 
Goldbæk Daniya terma jamoasidagi debyutini 1987-yil 18-noyabrda, 1988-yilgi Olimpiada oʻyinlari saralashida Gʻarbiy Germaniya olimpiya terma jamoasiga qarshi oʻyinda oʻtkazdi, jamoa 1:0 hisobida magʻlubiyatga uchradi.

Faoliyat statistikasi

Klub

Xalqaro

Yutuqlari 
1. Kaiserslautern

 DFB-Pokal: 1990-yil
 Bundesliga: 1990—1991
 DFB-Superkubogi: 1991-yil

Copenhagen FK

 Daniya kubogi: 1996—1997

Chelsea

 Angliya kubogi: 2000-yil

Fulham

 Futbol Ligasi Birinchi Divizion: 2000—2001

Individual

 Copenhagenning eng yaxshi futbolchisi: 1998-yil

Manbalar 

Daniyalik futbolchilar
Futbol yarim himoyachilari
Yashayotgan insonlar
1968-yilda tugʻilganlar
Erkak futbolchilar
Tarzan

Tarzan 1999-yilda ekranlarga chiqarilgan animatsion film boʻlib, Walt Disney Pictures va Walt Disney Feature Animation studiyalari tomonidan ishlangan hamda Buena Vista Pictures Distribution tomonidan tarqatilgan. Film rejissorlari — Kevin Lima hamda Chris Buck, produseri — Bonnie Arnold, ssenariy mualliflari esa Tab Murphy, Bob Tzudiker, Noni Whitedir. Filmda bosh qahramonlarga Tony Goldwyn, Minnie Driver, Glenn Close, Rosie OʻDonnell, Brian Blessed, Lance Henriksen, Wayne Knight va Nigel Hawthorne ovoz bergan.

Filmning ilk relizi 12-iyun 1999-yilda boʻlib oʻtgan. Film mablagʻi $130 millionni tashkil etib, kartina umumjahon boʻylab $448,2 million daromad qilgan.

Syujeti

Ovoz berganlar 
 Tony Goldwyn — |Tarzan
 Minnie Driver — Jane Porter
 Lance Henriksen — Kerchak
 Brian Blessed — William Cecil Clayton
 Nigel Hawthorne — professor Archimedes Q. Porter
 Rosie O'Donnell — Terk 
 Wayne Knight — Tantor
 Erik von Detten and Jason Marsden
 Lily Collins — Baby Ape

Manbalar

Havolalar 
 
 
 

1999-yil filmlari
Ingliz tilidagi filmlar
AQSh filmlari
1999-yil animatsion filmlari
AQSh animatsion filmlari
Walt Disney Pictures filmlari
Hayvonlar haqidagi filmlar
AQSh dramatik filmlari
AQSh sarguzasht filmlari
Fillar haqidagi animatsion filmlar
Michael Görlitz

Michael Görlitz (; 1987-yil 8-martda tugʻilgan) — sobiq nemis futbolchisi, yarim himoyachi sifatida oʻynagan.

Faoliyati 
Görlitz faoliyatini SB Phönix Nürnberg bilan boshladi va keyinchalik FC Holzheim Neumarktga qoʻshildi. Undan 1. FC Nürnbergga oʻtdi. 2002-yilda „Bayern“ bilan shartnoma imzoladi.

Professional faoliyatining ilk davlarida „Bayern“ da oʻynagan, ammo „Bayern“ning katta toifadagi jamoasida hech qachon oʻynamadi

2008-yil 8-iyunda Halmstads BK bilan bir haftalik sinovdan oʻtdi va 2008-yil 23-iyulda Halmstads BK Görlitz bilan shartnoma imzolaganliklarini tasdiqladi. Halmstads BK bilan 11-avgust kuni Helsingborgs IFga qarshi oʻyinda debyut qildi. Ham sariq kartochka old, ham jamoasining ikkinchi golini urdi, oʻyin 3:1 hisobida yakunlandi.

Görlitz 2008-yil, 22-noyabr kuni Halmstads BK yilning eng yaxshi futbolchisi deb topildi.

Halmstad Superettanga tushib ketganidan soʻng, Görlitz bilan shartnoma muddatini tugatdi. Germaniyaga qaytib, Frankfurt FSV bilan shartnoma imzoladi.

2014-yil yozgi tanaffus vaqtida 2. Bundesliga klubi „St. Pauli“ klubiga oʻtdi, Hamburgliklar bilan ikki yillik shartnoma imzoladi.

12-iyun kuni Görlitz Arminia Bielefeld bilan 2015-yil 1-iyuldan kuchga kiradigan shartnoma imzolaganligi tasdiqlandi. Bielefeld bilan ikki yil oʻynagach, 2017-yilning iyun oyida klubni tark etdi.

2018-yil yanvar oyida Görlitz toʻrtinchi darajali liga vakili TSV 1860 Munich jamoasiga qoʻshildi.

Xalqaro 
Görlitz Germaniya terma jamoasining U16 va U19 darajasidagi jamoalarida 31 ta oʻyin oʻtkazgan.

Faoliyat statistikasi

Klubda

Terma jamoada

Yutuqlari 
Bayern II

 IFA Shield: 2005-yil

Individual

 Halmstads BK yilning eng yaxshi futbolchisi: 2008, 2009

Manbalar 

CS1 German-language sources (de)
Futbol yarim himoyachilari
Germaniyalik futbolchilar
Yashayotgan insonlar
1987-yilda tugʻilganlar
Erkak futbolchilar
Yasin Öztekin

Yasin Öztekin (; 1987-yil 19-martda tugʻilgan) — turk va nemis futbolchisi, „Samsunspor“ klubi himoyachisi.

Hayoti 
Yasin Öztekinning bobosi 1960-yillarda Kırshehirdan Germaniyaga Gastarbayter sifatida koʻchib oʻtgan. Yasinning ota-onasi futbolning ashaddiy ishqibozlari boʻlib, uni besh yoshidayoq Alemannia Scharnhorst futbol maktabiga berishgan. Yasinning otasi shu maktabda murabbiy boʻlib ishlagan.

Martaba 
2011-yil 3-yanvarda Öztekin erkin agent sifatida Turkiyaning „Genchlerbirligi“ klubiga oʻtgan. U darhol jamoaning asosiy oʻyinchilaridan biriga aylandi va bir yarim mavsumda buning uchun Turkiya Superligasida 50 ta oʻyin oʻtkazdi va 8 ta gol urdi. 2012/13-yilgi mavsum boshlanishidan oldin Öztekin "Trabzonspor " jamoasi bilan toʻrt yillik shartnoma imzoladi. Bu jamoa bilan u Yevropa musobaqalarida qatnashish, Yevropa ligasining ikkita oʻyinida qatnashish boʻyicha oʻzining ilk tajribasiga ega boʻldi, shuningdek, Turkiya kubogi finaliga chiqdi, unda „Trabzonspor“ va „Fenerbaxche“ga 0:1 hisobida yutqazdi.

2013-yilning iyul oyida Öztekin „Kayseri Erciyespor“ klubiga oʻtdi, u transferi uchun 417 ming yevro toʻladi va u bilan 3 yillik shartnoma imzoladi. Bundan tashqari, „Trabzonspor“ futbolchini keyingi sotgan taqdirda transfer summasining 20 foizini olish huquqini oldi. Öztekin „Erciyespor“da mavsum davomida Turkiya chempionatida 28 ta oʻyin oʻtkazib, 6 ta gol urdi va 8 ta golli uzatmani amalga oshirdi.

2014-yilning avgustida Öztekin „ Galatasaroy“ga oʻtdi va u uchun 2,5 million yevro toʻladi. Shartnoma toʻrt yilga imzolandi.

Yutuqlar 
 Turkiya chempioni (2): 2014/15, 2017/18
 Turkiya Superkubogi sohibi : 2015

Manbalar 

Turkiya futbolchilari
Germaniyalik futbolchilar
Yashayotgan insonlar
1987-yilda tugʻilganlar
19-martda tugʻilganlar
Erkak futbolchilar
1920—1930-yillardagi Oʻzbekiston arxitekturasi

1920—1930-yillardagi Oʻzbekiston arxitekturasi — Tiklanish davri arxitekturasi xalq xoʻjaligining rivojlanishidagi qiyinchiliklar va yangi davr (1917-yildan)ning boshlanishi bilan bogʻliq. Yerga va arxitekturaka nisbatan davlat yakkahokimligining oʻrnatilishi, qurilishdagi krizis davrlari, yagona ijodiy tushuncha yoʻqligi (1917—1924-yillar) rejalashtirishda ham, shaharlar, turar-joylar va jamoat binolarining ramziy-badiiy yechimidagi yangi izlanishlarda ham arxitekturaviy krizisga va ijodiy qiyinchiliklarga olib keldi. Bu davrda Toshkentda ham, Oʻzbekistonning boshqa shaharlarida ham sanoat va irrigatsiya inshootlari qurildi, qadimgi shaharlarning rivojlanishi hamda yangilarining vujudga kelishi (Chirchiq, Yangiyoʻl) shu bilan uzviy bogʻliq.

Shaharsozligi tarixi 
Oʻzbekiston shaharsozligi tarixida 20-30-yillarda shahar va manzilgohlar qurilishini yetuk arxitektorlar (Silchenko, N. Rusakov, N. Semyonov, G. Orlov, M. Bulatov, A. Kuznesov va boshqalar) shaharsozlik faoliyati misolida rejali tarzda olib borilishiga harakat qilindi. Toshkent bosh rejasi (1991-y. A.Silchenko va 1938-yil A. Kuznesov) bilan bir qatorda Samarqand shahar (1938—1939-yillar) va Chirchiq shahar (1936-yil G.Orlov) bosh rejalari ham ishlab chiqilgan edi. Shu bilan birga taʼkidlash joizki, Shohroh tarmogʻini yaratishda Moskva namunasi boʻyicha radial-halqa usulidan foydalanilgan. Biroq, agar Moskvada boshqa asoslar ham ancha tushunarli boʻlsa (markaz atrofidagi halqa yoʻllar), bu yerda unday asoslar yoʻq edi, ikkita markazning boʻlishi vazifani qiyinlashtirdi, mazkur shaharlar bosh rejalari mualliflarining asossiz rasmiy yondoshuvi shundan guvohlik beradi. Oʻzbekiston shaharsozlik amaliyotida shu yillarda uylar qurilishining mahalliy usullarini hisobga olishning dasdabki tajribalari paydo boʻldi, ularda joylashuv holati (shimol-janub) va mikroiqlim hisobga olingan (toʻqimachilik korxonasi ishchilar manzilgohining bosh rejasi, Konkurs nusxasi, 1930-yil)

Kommuna uylari 
Kommuna uylari — Oʻzbekistondagi koʻpqavatli turar-joy uylarining dastlabki namunalari. Ular 1930-yil oʻrtalarigacha respublikaning turli shaharlarida qurilgan „Mutaxassislar uylari“ning rivojlanishiga asos soldi. Ularda binoning, yozlik xonalar — balkonlar, ayvonlar, old devor bezak naʼmunalari hisobga olingan. Kam qavatli uylar rejasida (asosan konkurs loyihalarida) xalq turar-joy arxitekturasi anʼanalari saqlanib qoladi, turar-joy ichkarida hovli salmi boʻlgan koʻplab xonalar majmui, ayvoncha boʻlishi, ikkinchi qavatda moʻjaz-moʻjaz xonachalar ham mavjudligi shart deb tushuniladi.

Jamoat uylari arxitekturasi 
Jamoat binolari arxitekturasida uch uslubiy yoʻnalish kuzatiladi: Konstruktivizm (Toshkentdagi Hukumat uyi, 1930-yil, Andijondagi Davlat banki, 1928-yil); mumtoz namunalarga taqlid (Amir Temur xiyoboni oldidagi Mustaqillik (sobiq Pushkin) koʻchasi boshida joylashgan maʼmuriy bino, 1937-y), uchinchi yoʻnalish oʻzbek xalq arxitekturasi usullaridan foydalanish bilan izohlanadi. („Vatan“ kinoteatri, 1938-yil, Moskvadagi qishloq xoʻjaligi koʻrgazmasining Oʻzbekiston paviloni, 1939-yil va hokazolar).

Havolalar

Manbalar 
 

Oʻzbekiston arxitekturasi
Hamlet, Prinz von Dänemark

Hamlet, Prinz von Dänemark () — 1961-yilda Franz Peter Wirth tomonidan suratga olingan nemis dramatik filmi. Film gʻoyasi William Shakespearening ayni nomli tragediyasiga asoslangan.

Relizi 
Film ilk bor 1961-yil 1-yanvarda Gʻarbiy Germaniya televideniyesida efirga uzatildi, 1962-yilda esa AQSh kinoteatrlarida namoyish etildi.

Syujeti 
Daniya shahzodasi Gamlet otasini oʻldirgan va onasiga uylangan qotil, yaʼni amakisidan qasos olish uchun qaytadi.

Manbalar

Havolalar 
 

1960-yil filmlari
1961-yil filmlari
Nemis tilidagi filmlar
Heath Pearce

Heath Gregory Pearce (; 1984-yil 13-avgustda AQShning Kaliforniya shtati Modesto shahrida tugʻilgan) — amerikalik futbolchi. AQSh terma jamoasidagi oʻyinlari bilan tanilgan. Hozirgi kunda u YouTube videoxostingidagi „KICK“ vlogida „The Mixer“ dasturining boshlovchisi.

Klublardagi faoliyati 
Heath Pearce futbolchilik faoliyatini Portlend universitetining futbol jamoasida oʻynashdan boshlagan.

2005-yilda Heath Pearce Daniyaning „Nordsjælland“ jamoasi bilan shartnoma imzoladi. U darhol klubning asosiy bazasidan joy oldi va ikki mavsum davomida himoya chizigʻining yetakchisi boʻldi.

2007-yil 16-iyulda Heath Pearce Germaniyaning „Hansa Rostock“ futbol klubi bilan ikki yillik shartnoma imzoladi. 11-avgust kuni „Bayern München“ futbol klubiga qarshi oʻyinda u Bundesligada debyut qildi. Mavsum oxirida „Hansa Rostock“ futbol klubi Ikkinchi Bundesligaga yoʻl oldi. 2009-yil aprel oyida Heath Pearce jarohat olganlikda gumon qilingani uchun zaxiraga oʻtkazildi. Heath Pearce bu haqiqat emasligini daʼvo qilgan boʻlsa-da, shunday sababga koʻra uning shartnomasi klub tomonidan bekor qilingan.

Xalqaro faoliyati 
2005-yil 12-noyabrda Shotlandiyaga qarshi oʻrtoqlik oʻyinida Heath Pearce uchrashuvning ikkinchi yarmida DaMarcus Beasley oʻrniga maydonga tushib AQSh terma jamoasi safida debyut qildi. 2006-yilda Heath Pearce Jahon chempionati oldidan oʻrtoqlik oʻyinlariga chaqirilgan, ammo yakuniy tarkibga kiritilmagan.

2007-yilda Heath Pearce Amerika kubogida ishtirok etdi. Turnirda u Kolumbiyaga qarshi oʻyinda ishtirok etdi. 2009-yilda Heath Pearce Konfederatsiyalar kubogida terma jamoa safida oʻynadi va kumush medallarni qoʻlga kiritdi. U zaxiradan maydonga tushmagan. Oʻsha yili Heath Pearce AQSh jamoasi tarkibida CONCACAF oltin kubogida ishtirok etdi va musobaqaning kumush medalni qoʻlga kiritgan. Turnirda Heath Pearce Gonduras, Meksika, Grenada va Panama terma jamoalariga qarshi oʻyinlarda maydonga tushgan.

Statistika

Manbalar 

Amerikalik futbolchilar
Yashayotgan insonlar
1984-yilda tugʻilganlar
13-avgustda tugʻilganlar
Erkak futbolchilar pozitsiyalari boʻyicha
Andi Lila

Andi Lila (1986-yil 12-fevralda Kavajada tugʻilgan) — albaniyalik futbolchi, yarim himoyachi yoki himoyachi. Hozir u Gretsiyaning „PAS Giannina“ futbol klubida oʻynamoqda.

Klublardagi faoliyati 
Andi Lila futbolchilik faoliyatini Albaniyaning „Besa“ jamoasida boshlagan. 2002-yil 14-dekabrda 16 yoshli Lila „Teuta“ futbol klubiga qarshi oʻyinida debyut qilgan. 2007-yil yanvar oyida Lila Gretsiyaning „Iraklis“ futbol klubiga oʻtdi, lekin u yerda oʻz iqtidorini koʻrsata olmagach, yana „Besa“ futbol klubi safiga qaytgan. Hamda, 2007—2008-yilgi Albaniya chempionati yakunida jamoasining bronza medalini qoʻlga kiritishga katta hissa qoʻshdi. Ushbu muvaffaqiyatdan keyin Lila „Tirana“ futbol klubiga koʻchib oʻtdi va u yerda keyingi 3 mavsumni oʻtkazgan. Bu davr futbolchining faoliyatidagi eng yaxshisi boʻlgan. Shuningdek, 2009-yilda Albaniya Superligasi va 2011-yilda Albaniya kubogi sohibi boʻlgan. Lila oʻzining Albaniya Superligasidagi ilk golini 2008-yilning 14-sentyabrida „Partizani“ futbol klubiga qarshi oʻyinning soʻnggi daqiqasida kiritgan. Bu derbida Lilaning goli „Tirana“ futbol klubiga gʻalaba keltirgan.

Xalqaro faoliyati 
Andi Lila Albaniya yoshlar va oʻsmirlar terma jamoalari safida bir qator oʻyinlar oʻtkazdi. 2007-yil 21-noyabrda u asosiy terma jamoa uchun 2008-yilgi Yevropa chempionati saralash turnirining soʻnggi bosqichi doirasida boʻlib oʻtgan Ruminiya terma jamoasiga qarshi oʻyinda debyut qildi. Lili asosiy tarkibda maydonga tushgan. Va oʻsha uchrashuvda unng jamoasi 1:6 hisobida magʻlub boʻlgan.

Statistika

Manbalar 

Albaniyalik futbolchilar
Yashayotgan insonlar
1986-yilda tugʻilganlar
12-fevralda tugʻilganlar
Erkak futbolchilar pozitsiyalari boʻyicha
Malxun Xatun

Rabia Bala Malhun Xotun (Mal Xotun deb ham atalgan, 1324-yilda vafot etgan) Usmonli turklarining yetakchisi, Usmonlilar imperiyasini barpo etgan va uni boshqargan sulola asoschisi Usmon I ning rafiqasi. U Sulton Oʻrxonning onasi edi va vazir Alaeddin Pasha..

Biografiyasi 
Edebalining qizi manbalarda turli nomlar bilan atalgan. Shayx Edebalining qizi Urik tarixida “Rabia”, Oshiqpashazoda, Neshri, Rüstem posho va Lütfi Poshoda esa “Mal/Malhun/Bala” nomi bilan tilga olinadi.

Birinchi Usmonli tarixchilaridan biri Oshiqpashazode, Mal/Malhun Xotunni Shayx Edebalining qizi deb taʼriflaydi va Usmonning tushini buyuk davlat tugʻilishining xabarchisi deb talqin qilgan Shayx Edebalining unga qizini berganini qayd etadi; U O‘rxon Bey ham uning o‘g‘li ekanligini aytadi. U shuningdek, Shayx Edebaliy va Mal Xotun bir-ikki oy ichida vafot etganini va ulardan uch oy keyin vafot etadigan Usmon Bey ikkalasini ham o'z qo'llari bilan Bilejikda dafn qilganini qo'shimcha qiladi. Agar bu maʼlumot toʻgʻri boʻlsa, Oʻrxonning onasining vafot etgan sanasi 1324 yilga toʻgʻri keladi.
Asrning ikkinchi yarmidagi Usmonli rasmiy yozuvlarida Shayx Edebalining qizi O'rxon Beyning onasi ekanligi qabul qilingan.

Nikoh 
Usmon Edebalining dergohiga tez-tez kelib turardi. Shunday tashriflardan birida u davlat haqida orzu qilgan. U tushini Edebaliga so‘zlab berdi va u o‘z navbatida unga bo‘lajak davlat barpo etilishi haqida xushxabar berdi. Shundan so‘ng Edebalining qizi Usmon I ga turmushga chiqadi. Bu nikoh natijasida barcha Ahiy shayxlari Usmonlilar tasarrufiga o‘tadilar. Bu Usmonli Beylikning vujudga kelishi va rivojlanishiga katta ta'sir ko'rsatdi. U nikoh paytida olgan mulkiga oid markaziy hukumat yozuvlaridan; otasining darvesh hospisi joylashgan Bilecik tumanidagi Kozagach qishlog'i. Uning otasi Shayx Edebali Usmonlilar hududida nufuzli diniy rahbar bo'lgan.

O'lik 
U 1324 yilda vafot etdi. U eri Usmondan oldin bo'lsa-da, Bilejikda otasi bilan dafn etilgan. Rabia Bala Malhun Xotun qabri va onasining qabri Shayx Edebaliy qabri majmuasida topilgan mashhur tarixiy yodgorlikdir. Bu majmua O‘rxon G‘oziy tomonidan qurilgan va keyinchalik Abdul Hamid II tomonidan ta’mirlangan.

Qoʻshimcha oʻqish uchun 

 Peirce, Leslie P., Imperial Haram: Usmonli imperiyasida ayollar va suverenitet, Oksford universiteti nashriyoti, 1993, (qogʻozli).
 Bahadirogʻlu, Yavuz, Resimli Osmanlı Tarixi, Nesil Yayınları (Tasvirlar bilan Usmonli tarixi, Nesil nashrlari), 15-nashr, 2009, (Qattiq muqovali).

Manbalar 

1323-yilda vafot etganlar
Usmonli malikalar
Paul Allen

Paul Gardner Allen (; 1953-yil 21-yanvar — 2018-yil 15-oktyabr) amerikalik biznes-magnat, dasturchi, investor va filantropdir. 1975-yili bolalikdagi doʻsti Bill Gates bilan birgalikda hozirda jahonning eng yirik AT-industriya kompaniyasi boʻlmish Microsoft korporatsiyasiga asos solgan. Forbes jurnalining 2018-yilgi maʼlumotlariga koʻra, Allen dunyodagi eng badavlat kishilar roʻyxatida 44-oʻrinni egallagan. Uning boyligi oʻsha paytda $20,3 milliard dollarga baholangan.

2009-yilda Allenga Hodgkin boʻlmagan limfoma tashxisi qoʻyilgan. 2018-yilning 15-oktyabrida 65 yoshida septik shokdan vafot etgan.

Manbalar

Havolalar  

 
 

1953-yilda tugʻilganlar
2018-yilda vafot etganlar
Amerikalik filantroplar
AQSh tadbirkorlari
AQSh milliarderlari
Amerikalik kinoprodyuserlar
Amerikalik dasturchilar
Jordan Green

Jordan Julious Green () (1995-yil 22-fevralda tugʻilgan) — angliyalik professional futbolchi. Jordan Green EFL Ikkinchi liga vakili „Gillingham“ futbolo klubida hujumchi sifatida oʻynaydi.

Faoliyati 
Jordan Green „Fulham“ fdutbol klubi akademiyasida 5 yil taxsil olgan va 16 yoshida akademiyani tark etgan. Bunga sabab murabbiylar uni juda kichik deb bilishgan, chunki oʻsha paytda uning boʻyi atigi besh fut edi. Akademiyani tark etganidan soʻng Jordan Green „Phoenix“ futbol klubi uchun ligadan tashqari futbol oʻynadi. 2014-yil noyabr oyida Jordan Green „Banbury United“ futbol klubiga qoʻshilishdan oldin 2014—2015-yilgi mavsumda 26 liga oʻyinida toʻrtta gol urdi. Klubdagi faoliyati davomida Green mahalliy „Waitrose“ supermarketida tokchalarni yigʻuvchi sifatida yarim kunlik ishlagan edi.

AFC Bournemouth 
Jordan Green mavsum oxirida futbolni tark etishni oʻylagan edi, biroq uning agenti Jordan Greenni 2015-yilda Premer-liganing "AFC Bournemouth" futbol klubi jamoasida oʻzini sinab koʻrishni taklif qildi. Green sinovni oʻzi moliyalashtirdi va murabbiy Stephan Purches bilan mashgʻulot paytida va „Arsenal“ va „Salisbury“ futbol klublariga qarshi oʻrtoqlik oʻyinlarida yetarlicha taassurot qoldirdi va klub bilan dastlabki bir yillik shartnomani imzoladi.

2017-yilning 31-yanvarida Green 2016—2017-yilgi mavsum oxirigacha ijara asosida Ikkinchi liga vakili „Leyton Orient“ futbol klubiga qoʻshildi.

Yeovil Town 
2017-yil 16-avgustda Green Ikkinchi liga klubi „Yeovil Town“ futbol jamoasi bilan bepul transfer asosida bir yillik shartnoma imzoladi.

Barnsley 
2019-yilning 18-yanvarida Jordan Green nomaʼlum toʻlov evaziga Birinchi Liga klubi „Barnsley“ futbol jamoasi bilan ikki yarim yilga moʻljallangan shartnoma imzoladi.

2020-yil 14-yanvarda Green oʻzining sobiq ijara klubi „Newport County“ futbol jamoasiga 2019—2020-yilgi mavsum oxirigacha ijara asosida qayta qoʻshildi. U „Newport County“ futbol klubi uchun ikkinchi debyut oʻyinini 2020-yil 18-yanvar kuni „Swindon Town“ futbol klubiga qarshi oʻyinda (2:0) oʻtkazdi. Green „Newport“ klubi uchun birinchi golini 2020-yil 25-fevralda „Grimsby Town“ futbol klubiga qarshi oʻyinda (4:2) kiritdi.

Green 2020-yil 20-avgustda Ikkinchi ligaga yana ijaraga oʻtdi va olti oylik shartnoma asosida „Southend United“ futbol klubiga qoʻshildi. Oktyabr oyi boshida Green toʻpigʻidan jarohat olganidan soʻng uning ijara muddati toʻxtatildi.

2021-yilning 4-yanvarida Jordan Greenning „Barnsley“ futbol klubi bilan shartnomasi oʻzaro kelishuvga koʻra bekor qilindi.

Gillingham 
15-iyul kuni Green mavsumoldi sinovidan muvaffaqiyatli oʻtganidan soʻng, ikkinchi liga jamoasi „Gillingham“ futbol klubi bilan shartnoma imzoladi. Green klub uchun birinchi golini EFL kubogining birinchi bosqichida „AFC Wimbedon“ futbol klubiga qarshi oʻyinda kiritdi va jamoasini ikkinchi bosqichga olib chiqdi.

Faoliyat statistikasi

Manbalar 

Futbol assotsiatsiyasi hujumchilari
Angliya futbolchilari
1995-yilda tugʻilganlar
Yashayotgan insonlar
Erkak futbolchilar
Dennis Grote

Dennis Grote (1986-yil 9-avgustda tugʻilgan) — nemis professional futbolchisi, „Preußen Myunster“ klubi yarim himoyachisi. 2009-yilda 21 yoshgacha boʻlgan Germaniya terma jamoasi bilan 2009-yilgi UEFA U-21 chempionatida gʻolib chiqqan.

Klublardagi faoliyati 
Faoliyatini Bundesliga klubi 1. FC Kaiserslauternda boshlaganidan keyin 2002-yilda VfL Bochumga qoʻshildi va yoshlar jamoasidan asosiy jamoasiga oʻtdi. 2005-yilning yozida professional shartnoma imzoladi.

2005-yil 16-dekabrda „Unterhaching“ga qarshi ikkinchi divizion oʻyinining 88-daqiqasida birinchi professional golini kiritdi, oʻyin 1:0 hisobida yakun topdi. 2006-yil Pasxa dushanbasida VfL Bochum bilan 2. Bundesliga gʻolib boʻldi va Bundesligaga oʻtishdi.

Bundesligadagi ilk golini 2007-yil 5-may kuni mehmonda Hamburger SVga qarshi oʻyinda (3:0) kiritdi. 2007-yilda „Bochum“ bilan 2011-yilgi mavsum oxirigacha yangi shartnoma imzoladi. 2010—2011-yilgi mavsumda Bochumdagi soʻnggi mavsumida Bundesligada atigi sakkiz marta oʻynadi. 2010—2011-yilgi qishki tanaffusda ijara asosida Rot-Weiß Oberhausenga koʻchib oʻtdi. Grote 13 ta oʻyinda maydonga tushdi. Oberhausen mavsumni 17-oʻrinda yakunladi va 2. Bundesligaga tushib ketdi. .

2011-yil avgust oyida Grote sinovdan oʻtgan „Leeds United“ga qoʻshildi. 2011-yil avgust oyida „Leeds“da Farsley Celticga qarshi oʻyinda maydonga tushdi.

2014—2015-yilgi mavsumda MSV Duisburgga oʻtdi.

2016—2017-yilgi mavsumda Chemnitzer FCda oʻynadi. Klubdagi uch mavsumdan soʻng 2019—2020-yilgi mavsum oldidan yana Rot-Weiss Essenga oʻtdi. Kelishuv 2019-yil 8-aprelda eʼlon qilingan va oʻzaro ikki yillik shartnoma tuzishgan.

2022-yil 7-fevralda Rot-Weiss Essen bilan shartnomasi bekor qilindi va Avstriyaning FC Wacker Innsbruck klubi bilan 2021—2022-yilgi mavsum oxirigacha shartnoma imzoladi.

Xalqaro faoliyati 
Grote Germaniya terma jamoasida turli yosh toifalarida toʻp surgan, Germaniya terma jamoasi bilan 2009-yilda 21 yoshgacha bo'lgan futbolchilar o'rtasidagi chempionatda Mesut Özil, Manuel Neuer va Sami Khedira kabi futbolchilar bilan oʻynagan.

Faoliyat statistikasi

Klubda

Terma jamoada

Yutuqlari 
Germaniya U21

 21 yoshgacha bo'lganlar o'rtasidagi UEFA chempionati: 2009-yil

Manbalar 

Futbol yarim himoyachilari
Germaniyalik futbolchilar
Yashayotgan insonlar
1986-yilda tugʻilganlar
Erkak futbolchilar
Karel Jarolím

Karel Jarolím (; 1956-yil 23-avgustda Chexoslovakiyada tugʻilgan) — chexiyalik futbolchi va murabbiy. Karelning oʻgʻillari Marek, Lukash va David ham mashhur futbolchilarga aylanishdi.

Futbolchi martabasi 
Jarolim „Tremoshnitse“ klubi oʻquvchisi edi. 1971-yildan 1987-yilgacha u Chexoslovakiyaning turli klublarida, jumladan, „ Slaviya“ (Praga) va „Dukla“ (Praga), 1978/79-yilgi mavsumda Chexoslovakiya chempioni boʻlgan. 1987-yilda Karel Fransiyaning „Ruen“ klubiga oʻtdi va u yerda uch mavsum oʻynadi. 1990-yilda u boshqa fransuz klubi Amyenga oʻtdi. 1991-yilda Karel Chexoslovakiyaga qaytib, 1995-yilda futbolchilik faoliyatini yakunladi.

Terma jamoada 
1982—1987-yillar oraligʻida Karel Jarolím milliy terma jamoa safida 13 ta oʻyin oʻtkazib, 2 ta gol urgan.

Jamoa samaradorligi statistikasi

Murabbiylik martaba 
1997-yilda Karel Pribramni boshqargan, ammo atigi 13-oʻrinni egallab, u bosh murabbiylik lavozimidan chetlatilgan. 2000-yilda u Praganing „Slaviya“ jamoasini boshqargan. 2003-yildan 2005-yilgacha u Slovakko klubini boshqargan va u bilan 2005-yilda Chexiya kubogi finalchisi boʻlgan. 2005-yilda u faoliyatida ikkinchi marta Praganing „Slaviya“ klubini boshqargan. 2007/08 va 2008/09-yilgi mavsumlarda Karel „Slaviya“ni milliy chempionatda chempionlikka olib keldi. 2010-yilda esa Karel Jarolím Slovakiyaning „Slovan“ (Bratislava) klubiga oʻtdi va u bilan birinchi mavsumda Slovakiya chempionati va mamlakat kubogini qoʻlga kiritdi. 2011-yilda u Saudiyaning „Al-Ahli“ (Jidda) klubiga oʻtdi va u bilan birinchi mavsumda milliy chempionatning kumush medali sovrindori, Saudiya chempionlar kubogi sohibi va AFC finalchisi boʻldi.

2016-yilda Karel Chexiya terma jamoasi bosh murabbiyi sifatida Pavel Vrbani almashtirdi. 2018-yilning 11-sentyabr kuni Rossiya terma jamoasiga qarshi oʻrtoqlik oʻyinidagi yirik magʻlubiyatdan soʻng (1:5) u chetlatildi.

Yutuqlar 
"Dukla" (Praga)

  Chexoslovakiya Chempioni — 1978/79

"Slaviya" (Praga)

  Chexiya chempioni — 2007/08, 2008/09
  Slovakiya chempioni — 2010/11
 Slovakiya Kubogi Gʻolibi-2010/11

Manbalar 

Chexiya futbolchilari
Yashayotgan insonlar
1956-yilda tugʻilganlar
23-avgustda tugʻilganlar
Erkak futbolchilar
Pierre Lechantre

Pierre Lechantre (; 1950-yil 2-aprelda Lill, Fransiyada tugʻilgan) — fransuz futbolchisi va futbol murabbiyi.

Martaba 
Futbolchi sifatida Pierre Lechantre Fransiyaning koʻplab mashhur jamoalarida, jumladan, Lill, Sosho, Monako, Lens va Marselda oʻynagan. Umuman olganda, Lechantre Liga 1da 324 ta oʻyin oʻtkazib, 60 ta gol urgan. Hujumchi faoliyatini Parij klubida yakunladi.

Fransuz Pierre eng katta muvaffaqiyatga Kamerun terma jamoasi boshqaruvida erishdi. 2000-yilda u Afrika Millatlar Kubogida gʻalaba qozongan „Magʻulmas sherlar“ni boshqargan. Biroq, turnirdan koʻp oʻtmay, mahalliy federatsiya Lechantreni mahalliy mutaxassis Jan-Pol Akono bilan almashtirdi, u Kamerunni Sidney Olimpiadasida gʻalabaga olib keldi. Terma jamoa uchun bir nechta noaniq oʻyinlardan soʻng, Lechantre 2001-yilda bosh murabbiy lavozimiga qaytarildi, ammo Konfederatsiyalar kubogidagi muvaffaqiyatsizlikka uchraganidan soʻng, u Kamerunni tark etdi. Keyinchalik mutaxassis bir qator Yaqin Sharq va Afrika termalari, shuningdek, Qatar va Mali terma jamoalari bilan ishlagan. 2012-yilning 28-aprelida Lechantre Senegal terma jamoasini boshqargan edi, biroq ikki hafta oʻtib federatsiya bilan olti oylik avans toʻlovini toʻlashga rozi boʻlmay, oʻz lavozimini tark etdi.

2016-yil yanvar oyida murabbiy Kongo terma jamoasi bilan 2,5 yillik shartnoma imzoladi. Noyabr oyida u 2018-yilda Rossiyada boʻlib oʻtadigan futbol boʻyicha jahon chempionati saralash bosqichidan chetlatilganidan soʻng terma jamoani tark etdi. 2018-yilning aprel oyida esa fransuz „Kamerun“ terma jamoasi bosh murabbiyi lavozimiga nomzodlar roʻyxatida paydo boʻldi.

Yutuqlar 

 Afrika Millatlar Kubogi gʻolibi: 2000
 Koʻrfaz Millatlar kubogi finalchisi: 2002
 UNAF Chempionlar kubogi gʻolibi: 2010
 Tanzaniya chempioni: 2017/18
 Marokash kubogi finalchisi: 2007/08

Manbalar 

Fransiya futbolchilari
Yashayotgan insonlar
1950-yilda tugʻilganlar
2-aprelda tugʻilganlar
Pages with unreviewed translations
Erkak futbolchilar
Max Grün

Maximilian „Max“ Grün (; 1987-yil 5-aprelda tugʻilgan) — nemis professional futbolchisi, Regionalliga Bayern klubi Viktoria Aschaffenburgda darvozaboni sifatida oʻynaydi.

Klublardagi faoliyati 
Grün faoliyatini Karlstadt jamoasida boshlagan. 2002-yilning yozida „Bayern“ jamoasiga qoʻshildi. Bayernning yoshlar tarkibida uch yil oʻynadi. Keyin 2006-yilda oʻrinbosarlar jamoasiga oʻtdi va u yerda toʻrt yil davomida Michael Rensing va keyinchalik Thomas Kraftdan keyingi zaxira darvozabon boʻlib oʻynadi.

„Bayern“ kluni bilan yetti yil oʻynagach, 2009-yilning 5-avgustida SpVgg Greuther Fürth bilan bir yillik shartnoma imzoladi. 2009—2010-yilgi mavsum davomida barqaror oʻyinlarni qayd etdi va jamoaning asosiy darvozaboni boʻldi. 2010-yil mart oyida Greuther Fürth bilan shartnomasini toʻrt yilga, 2014-yilgacha uzaytirdi. 2011—2012-yilgi mavsum oxirida klub 2. Bundesliga gʻolibi boʻldi va Bundesligaga koʻtarildi. Mavsum davomida Grün Wolfgang Heslning zaxiradoshi boʻldi.

2017-yil 31-mayda Grün Bundesliganing „Borussia Mönchengladbach“ klubiga oʻtdi. Ikki mavsumdan soʻng Borussia Mönchengladbach IIga oʻtdi va atigi uchta liga oʻyinini oʻtkazdi.

Gryun 2021-yilning 16-iyunida Regionalliga Bayern klubi Viktoria Aschaffenburgga oʻtib, ikki yillik shartnoma imzoladi. FV Illertissenga qarshi oʻyinda debyut qildi, 1:0 hisobida magʻlub boʻlishdi.

Xalqaro faoliyati 
Grün Germaniya U16 terma jamoasi safidagi birinchi oʻyinini 2002-yil 20-oktyabrda Eshvaylerda oʻtkazdi va u yerda Uels U16 ustidan 2:1 hisobida gʻalaba qozonishdi. 2003-yilda 4 ta oʻyin oʻtkazdi. Xususan, 2003-yil 30-sentyabrda Amel shahrida Belgiya U17ga qarshi oʻyinda maydonga ishtirok etgan.

Faoliyat statistikasi

Yutuqlari 
Greuther Fürth

 2. Bundesliga: 2011—2012

VfL Wolfsburg

 DFB-Pokal: 2014—2015
 DFL-Superkubogi: 2015-yil

Manbalar 

CS1 German-language sources (de)
Germaniyalik futbolchilar
Yashayotgan insonlar
1987-yilda tugʻilganlar
Erkak futbolchilar
Antoine Semenyo

Antoine Serlom Semenyo () (2000-yil 7-yanvarda tugʻilgan) — professional futbolchi. Antoine Semenyo Chempionat vakili „Bristol City“ futbol klubida hujumchi sifatida faoliyat olib bormoqda. Antoine Semenyo Angliyada tugʻilgan, Gana milliy futbol terma jamoasida oʻynaydi.

Klubdagi faoliyati

Bristol City 
Antoine Semenyo „Bristol City“ futbol klubidagi ilk oʻyinini 2017—2018-yilgi mavsumning soʻnggi kunida, Ashton Gate stadionida „Sheffield United“ futbol klubiga qarshi oʻyinda (3:2 hisobida magʻlubiyat) oʻtkazdi. Semenyoga „Bristol City“ futbol klubi safida 18-raqamli futbolka berildi va Antoine Semenyo 2019-yil 9-fevralda „Blackburn Rovers“ futbol klubiga qarshi chempionat doirasidagi safar oʻyini uchun oʻrinbosar sifatida tayinlandi. 2019-yilning 27-aprelida Semenyo oʻzining faoliyatidagi ilk qizil kartochkasini Tom Huddlestonega qarshi oʻyin uchun „Derby County“ futbol klubiga qarshi oʻyinda oldi. 2019-yilning iyun oyida Antoine Semenyo klub bilan yangi toʻrt yillik shartnoma imzoladi. 2020-yil 5-sentabrda Antoine Semenyo „Bristol City“ futbol klubi uchun birinchi golini EFL kubogi bahsida „Exeter City“ darvozasiga kiritdi. Semenyo 2020—2021-yilgi mavsumda „Bristol City“ futbol klubi safida doimiy ravishda ellikta raqobatbardosh oʻyin oʻtkazib, beshta gol urdi va yetti golga assistentlik qildi.

Antoine Semenyo 3 ta gol urib, 3 ta golli uzatmani amalga oshirib, 2022-yil yanvar oyidagi EFL chempionatining eng yaxshi futbolchisi sovrinini qoʻlga kiritdi. Semenyo ushbu mavsumni barcha turnirlarda 32 oʻyinda 8 gol va 12 golli uzatma bilan yakunladi. Bu uning faoliyatidagi eng yaxshi mavsum edi.

Newport County (ijara) 
2018-yilning 18-iyulida Semenyo 2018—2019-yilgi mavsum oxirigacha ijara asosida „Newport County“ futbol klubi safiga oʻtdi. U „Newport“ klubidagi ilk oʻyinini 2018-yilning 4-avgustida „Mansfield Town“ futbol klubiga qarshi oʻyinda (3:0) oʻtkazdi. 2018-yil 14-avgustda Antoine Semenyo „Newport“ klubi uchun birinchi golini EFL kubogida „Cambridge United“ futbol klubiga qarshi oʻyinda (4:1) kiritdi.

Antoine Semenyo 2019-yil 28-yanvarda „Bristol City“ futbol klubi tomonidan chaqirib olingan.

Sunderland (ijara) 
2020-yilning yanvar kuni Antoine Semenyo 2019—2020-yilgi mavsum oxirigacha olti oylik ijara shartnomasi asosida Birinchi liga vakili „Sunderland“ futbol klubi safiga qoʻshildi.

Faoliyat statistikasi

Klub statistikasi

Xalqaro statistika

Xalqaro gollar

Manbalar 

Angliya futbolchilari
Gana futbolchilari
Yashayotgan insonlar
2000-yilda tugʻilganlar
Erkak futbolchilar
Cattleya

Cattleya () — Kosta-Rika janubidan Argentinagacha boʻlgan hududda oʻsuvchi orxideya turlarini oʻz ichiga oluvchi turkum. Savdo jurnallarida bu jins C qisqartmasi bilan belgilangan.

Tavsif 
Silindrsimon ildizpoyali epifitik yoki quruqlikda oʻsuvchi orxideya. Pseudobulbs konussimon, shpindelsimon yoki silindrsimon boʻlishi mumkin, tik oʻsadi ularning tepasidan bir yoki ikkita barg boʻlishi mumkin. Barglari choʻzinchoq, lansetsimon yoki elliptik, biroz etli, silliq chetiga ega boʻlishi mumkin. Toʻpgullari bir necha yoki bir nechta gullardan iborat. Gulbarglari qoʻshilmagan ozod, pastki gulbarglari odatda gulning qolgan qismidan farqli rang va shaklga ega. Toʻrtta pollinium (polen oʻz ichiga olgan qopga oʻxshash organlar) mavjud. Meva koʻplab mayda urugʻlardan iborat koʻsak.

Taksonomiya 
Turkunga 1824-yilda John Lindley tomonidan bogʻbon William Cattley sharafiga nomlangan. Cattley 1817-yilda Braziliyaning Pernambuko shahrida yangi oʻsimlikni kashf etgan Uilyam Swainsondan oʻsha paytdagi nomaʼlum Cattleya labiata namunasini olgan. Oʻsimlik Cattley qarovi ostida muvaffaqiyatli gulladi.

Hozirgi vaqtda Cattleya turkumida qabul qilingan turlar va subgenerik boʻlinishlar:

Cattleya kichik turkumi

Cattleya boʻlimi

Crispae boʻlimi

Cattleyodes seriyasi

Hadrolaelia seriyasi

Microlaelia seriyasi

Parviflorae seriyasi

Sofronit seriyasi

Lawrenceanae boʻlimi

Cattleyella kichik turkumi

Intermediae kichik turkumi

Maximae kichik turkumi

Notogenera 
Cattleya va boshqa avlodlarning duragaylari quyidagi notogeneralarga joylashtirilgan:

 Brassocattleya= Brassavola × Cattleya
 Brassolaeliocattleya = Brassavola × Cattleya × Laelia
 Cattleytonia = Cattleya × Broughtonia
 Laeliocattleya = Cattleya × Laelia
 Rhyncholaeliocattleya = Rhyncholaelia × Cattleya

Kultivatsiya 

Quyosh nuri

Cattleyalarga yorugʻlik kerak, lekin oʻsimlik toʻgʻridan-toʻgʻri keladigan quyosh nurini yoqtirmaydi. Oʻsimlikka kuchli quyosh nuri tushayotgab boʻlsa, soyani taʼminlash kerak.

Harorat

Kunduzgi harorat 25-30 °C daraja boʻlishi kerak va kechasi harorat 10-12 °C dan pastga tushmasligi lozim.

Namlik

Yaxshi shamollatish bilan namlik 40-70 % gacha boʻlishi kerak; ammo oʻsimliklarga havo oqimlari taʼsir qilmasligi kerak.

Sugʻorish

Suv faqat substrat quruq boʻlsagina quyilishi kerak. Bu haftada bir marta amalga oshirilishi mumkin, ammo barchasi atrof-muhit sharoitlariga va mavsumga bogʻliq.

Oʻgʻitlash

Cattleyas urugʻlantirmasdan yashay oladi. Shu bilan birga, karbamidsiz azotga asoslangan oʻgʻitlardan foydalanish tavsiya etiladi; oʻgʻitlar oʻsish davrida qoʻllanishi kerak Substratda tuz toʻplanishiga yoʻl qoʻymaslik uchun oʻgʻitlarni qoʻllash oraligʻida oʻsimlikni yaxshilab sugʻorib turish kerak.

Manbalar 

Bir pallali oʻsimliklar
Leon Guwara

Leon Guwara (; 1996-yil 28-iyunda tugʻilgan) — professional futbolchi, 2. Bundeslika vakili SSV Jahn Regensburg jamoasida chap qanot himoyachisi sifatida oʻynaydi. Germaniyada tugʻilgan boʻlsa-da Gambiya terma jamoasini himoya qiladi.

Klublardagi faoliyati 
Guwara 2003-yilda Schwarz-Weiß Kölndan 1. FC Köln jamoasiga qoʻshilgan. Bundesliganing 19 yoshgacha boʻlganlar ligasi 2013—2014-yilgi mavsumida U19 jamoasida 19 oʻyinda maydonga tushdi.

2014-yil aprel oyida Guwara 2014—2015-yilgi mavsumda „Werder“ klubiga oʻtishi eʼlon qilindi. Bundesligadagi debyutini 2016-yilning 5-fevralida „Werder“ safida „Borussia Mönchengladbach“ ga qarshi oʻyinda oʻtkazdi.

2016-yil 31-avgustda Guwara SV Darmstadt 98 jamoasiga mavsumiy ijara asosida qoʻshildi.

2017-yil iyun oyida 2017—2018-yilgi mavsum uchun 1. FC Kaiserslautern klubiga ijaraga oʻtdi.

2018-yil may oyida Eredivisiening „Utrecht“ klubi Guwarani 2018—2019-yilgi mavsum uchun sotib olgani eʼlon qilindi. Guwara toʻrtinchi klubi FK Utrecht bilan bilan uch yillik shartnoma imzoladi. 2020—2021-yilgi mavsumdagi qishki transferlar oynasida mavsumning qolgan qismi uchun ligadagi raqibi VVV-Venloga ijaraga berildi.

2021-yil iyun oyida 2. Bundesliga vakili SSV Jahn Regensburg 2021—2022-yilgi mavsum uchun Guwarani tekinga olganligini eʼlon qildi. Guwara ikki yillik shartnomaga kelishib oldi.

Xalqaro faoliyati 
Guwara Germaniya tugʻilgan, ammo otasi gambiyalik va onasi esa nemis. Germaniyanining turli xalqaro yoshlar darajasida jamoalarida oʻyinlarda ishtirok etgan. Gambiya milliy terma jamoasi safida 2021-yilning 5-iyunida Niger milliy futbol jamoasiga qarshi oʻrtoqlik uchrashuvida debyut qildi. Gambiya jamoasi 2:0 hisobida gʻalaba qozondi.

Faoliyat statistikasi

Klub

Xalqaro

Manbalar 

Germaniyalik futbolchilar
Yashayotgan insonlar
1996-yilda tugʻilganlar
Erkak futbolchilar
Jan Gyamerah

Jan Gyamerah (; 1995-yil 18-iyunda tugʻilgan) — nemis professional futbolchisi, oʻng qanot himoyachisi sifatida 2. Bundesliga klubi 1. FC Nürnberg klubida oʻynaydi.

Ilk faoliyati 
Gyamerah ganalik Stephen Gyamerahning oʻgʻli. 1989-yilda Berlinga oʻqish uchun kelgan. Rafiqasi nemis, Berlinda tugʻilgan.

Klublardagi faoliyati

VfL Bochum 
Gyamerah ilk faoliyatini 2011-yil yanvar oyida VfL Bochumning yosh toifadagi jamoasida boshlagan. Keyin mahalliy FC Stadthagen klubiga qoʻshildi. 2013-yil 20-dekabrda, Danny Latza oʻrniga 66-daqiqada zaxiradan maydonga tushgan holda 2. Bundesligadagi professional debyutini qildi.

Hamburger SV 
2019-yilning 14-fevralida Gyamerah Hamburger SV bilan 2019—2020-yilgi mavsumdan noshladadigan uch yillik shartnomaga rozi boʻldi. Bosh murabbiy Dieter Hecking qoʻl ostida Gyamerah darhol asosiy tarkibda oʻzini namoyon qildi. 2019-yilning 11-sentyabr kuni mashgʻulotlar vaqtida jarohat oldi va jarrohlik amaliyotini oʻtkazishga majbur boʻldi. Josha Vagnoman oʻrnini egalladi, keyinchalik u ham uzoq jarohat tufayli maydonga tusha olmadi, Khaled Narey mavsum davomida bu pozitsiyani qoplagan uchinchi futbolchiga aylandi.

2020-yil mart oyi boshida Gyamerah jamoa mashgʻulotlariga qaytdi. Mavsum COVID-19 pandemiyasi sababli 13-mart kuni toʻxtatildi. May oyi boshida mavsumiy tanaffus paytida son mushaklaridan jarohat oldi. Taxminan bir oy oʻtgach, Gyamerah 30-turda tarkibga qaytdi. Mavsum tugashidan oldin ligada uchta oʻyin oʻtkazildi. Gyamerah klubdagi birinchi mavsumida Bundesligada 9 ta oʻyinda maydonga tushdi

Nürnberg 
2022-yil 10-iyun kuni Gyamerah 1. FC Nürnberg bilan shartnoma imzoladi.

Xalqaro faoliyati 
Gyamerah asli ganalik. Germaniya terma jamoasining yosh toifadagi jamoasida 6 marotaba oʻynagan.

Faoliyat statistikasi

Terma jamoada

Manbalar 

Germaniyalik futbolchilar
Yashayotgan insonlar
1995-yilda tugʻilganlar
Erkak futbolchilar